Document ID: /roh_data/filtered/swiss_laws_in_ROHinterleaved.jsonl.gz/35929

This text was translated from IT into Rumantsch Grischun.

Nella procedura per l’accesso a documenti ufficiali non sono riscossi emolumenti. Eccezionalmente possono essere riscossi emolumenti se la domanda di accesso richiede un trattamento particolarmente dispendioso da parte dell’autorità. Il Consiglio federale disciplina i dettagli e stabilisce la tariffa degli emolumenti in funzione del dispendio. Se intende riscuotere un emolumento, l’autorità ne informa previamente il richiedente, indicandogliene l’ammontare. Nella procedura di mediazione (art. 13) e nella procedura di decisione (art. 15) non sono mai riscossi emolumenti. Per la fornitura di rapporti, opuscoli o altri documenti stampati e supporti di informazione può in ogni caso essere riscosso un emolumento. Nuovo testo giusta il n. I della LF del 30 set. 2022, in vigore dal 1° nov. 2023  (RU 2023 584; FF 2020 7577, 8485). Nuovo testo giusta il n. I della LF del 30 set. 2022, in vigore dal 1° nov. 2023  (RU 2023 584; FF 2020 7577, 8485). Nuovo testo giusta il n. I della LF del 30 set. 2022, in vigore dal 1° nov. 2023  (RU 2023 584; FF 2020 7577, 8485). Nuovo testo giusta il n. I della LF del 30 set. 2022, in vigore dal 1° nov. 2023  (RU 2023 584; FF 2020 7577, 8485).

En proceduras per l’access a documents uffizials na vegnan incassadas naginas taxas. Excepziunalmain pon vegnir incassadas taxas, sche l’elavuraziun d’ina dumonda d’access chaschuna spezialmain blera lavur per l’autoritad. Il Cussegl federal regla ils detagls e fixescha la tariffa da taxas per la lavur impundida. L’autoritad infurmescha ordavant il petent davart l’intenziun d’incassar ina taxa sco er davart l’autezza da questa taxa. En proceduras da mediaziun (art. 13) ed en proceduras per decretar ina disposiziun (art. 15) na vegnan mai incassadas taxas. Per consegnar rapports, broschuras u auters stampats e purtaders d’infurmaziuns po en mintga cas vegnir incassada ina taxa. Versiun tenor la cifra I da la LF dals 30 da sett. 2022, en vigur dapi il 1. da nov. 2023 (AS 2023 584; BBl 2020 8337, 9369). Versiun tenor la cifra I da la LF dals 30 da sett. 2022, en vigur dapi il 1. da nov. 2023 (AS 2023 584; BBl 2020 8337, 9369). Versiun tenor la cifra I da la LF dals 30 da sett. 2022, en vigur dapi il 1. da nov. 2023 (AS 2023 584; BBl 2020 8337, 9369). Versiun tenor la cifra I da la LF dals 30 da sett. 2022, en vigur dapi il 1. da nov. 2023 (AS 2023 584; BBl 2020 8337, 9369).